Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi kuluttajille myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta"



Virallinen lehti nro C 287 , 22/09/1997 s. 0059



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi kuluttajille myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta" () (97/C 287/12) Komissio päätti 27. helmikuuta 1997 Euroopan yhteisön perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut ympäristönsuojelu-, kansanterveys- ja kuluttajajaosto antoi lausuntonsa 15. toukokuuta 1997. Esittelijänä oli Leopold Maurer, apulaisesittelijöinä Ann Davison ja Ada Maddocks. Talous- ja sosiaalikomitea hyväksyi 28. 29. toukokuuta 1997 pitämässään 346. täysistunnossa (toukokuun 28. päivän kokouksessa) seuraavan lausunnon. Äänestyksessä annettiin 67 ääntä puolesta, 7 vastaan, ja 7 pidättyi äänestämästä. 1. Johdanto 1.1. Neuvoston tulee vielä esittää käyttöönottoa varten kattava merkintäjärjestelmä, jossa luetellaan viinin ja muiden alkoholijuomien sisältämät ainesosat ja lisäaineet. 1.2. Euroopan komission tarkoituksena on nyt, paitsi tarttua toimeen jo liian pitkään vireillä olleessa Euroopan yhteisöjen tuomioistuimen oikeuskäytännön yhtäläistämisessä, myös noudattaa Euroopan parlamentin viimeksi toistamaa vaatimusta direktiivin 79/112/ETY 6 artiklan 3 kohdan täytäntöönpanosta. Osana EU:n merkintälainsäädännön yhtenäistämistä Euroopan komissio on siis tekemässä kolmatta yritystä luoda säännöstö merkintöjen sisältämistä ainesosia ja, mikäli aiheellista, alkoholipitoisuutta koskevista tiedoista yli 1,2 tilavuusprosenttia alkoholia sisältävien juomien osalta. 1.3. Alkoholijuomien sisällyttäminen direktiiviin on tervetullutta, mutta näin olisi pitänyt menetellä jo ajat sitten. Ehdotuksessa saatetaan kuitenkin syrjiä eräitä juomatyyppejä. 1.4. Uudessa ehdotuksessa otetaan huomioon aikaisemmista ehdotuksista käydyt keskustelut koskien mm. kolmen vuoden määräaikaa 1. heinäkuuta 1998 lukien yksityiskohtaisten yhteisön sääntöjen antamiselle yli 1,2 tilavuusprosenttia alkoholia sisältävien juomien ainesosien merkitsemisestä. 1.5. Edellisistä ehdotuksista poiketen uusi ehdotus on lyhyt ja ytimekäs. Yksityiskohtiin liittyvät ongelmat on siirrettävä pelkästään neuvoston vastuulta ratkaistaviksi toimielinten yhteistyönä komiteamenettelyä soveltaen. 2. Yleistä 2.1. TSK pitää tehtyä ehdotusta ensiaskeleena asianmukaisen alkoholijuomien merkintäjärjestelmän aikaansaamiseksi ja haluaa korostaa, että on tärkeää ottaa huomioon kaikki kuluttajien terveyttä mahdollisesti vaarantavat lisäaineet, kun laaditaan yli 1,2 tilavuusprosenttia alkoholia sisältävien juomien ainesosien merkitsemistä koskevia säännöksiä. TSK tukee ehdotusta, mutta haluaa kuitenkin esittää seuraavat yksityiskohtiin liittyvät huomiot. 3. Erityistä 3.1. Jotta lujitettaisiin uutta kuluttajille suunnattua tiedotusmenettelyä ja edistettäisiin rehtiä kilpailua, direktiivin 79/112/ETY 6 artiklan 3 kohdan ehdotetun sanamuodon tulisi kuulua seuraavasti: "17 artiklassa säädetyn menettelyn mukaisesti säännöt yli 1,2 tilavuusprosenttia alkoholia sisältävien juomien ainesosien merkitsemisestä annetaan kolmen vuoden kuluessa 1 päivään heinäkuuta 1988 lukien. Näiden menettelyjen mukaisesti annettavat säännöt on muotoiltava niin, etteivät ne tee eroa niissä tarkoitettujen juomien välillä, ja ne pannaan täytäntöön samanaikaisesti kaikkien juomien osalta. Kaikkien näiden tuotteiden ainesosien luettelon edellä on oltava ilmaisu: `valmistettu käyttäen` tai vastaavanmuotoinen ilmaisu." 3.2. Muutosta perustellaan seuraavasti: 3.2.1. Euroopan parlamentti on tehnyt johtopäätöksensä BSE-kriisistä ja kannattaa uuden strategian mukaisesti suurempaa avoimuutta elintarvikkeita koskevassa lainsäädännössä. Myös TSK esitti saman vaatimuksen BSE-kriisistä antamassaan lausunnossa (). Euroopan komissio hyväksyy tämän lähestymistavan, johon on katsottu oleellisesti kuuluvan asioiden käsittelyn siirtäminen riippumattomiin komiteoihin. Pysyvä elintarvikekomitea on riippumaton elin, jonka tehtävänä on elintarvikkeita koskevien sääntöjen arviointi. Direktiivin 79/112/ETY 17 artiklassa säädetty menettely on asianmukainen tapa toteuttaa pyrkimys avoimuuteen, ja tätä menettelyä tulee soveltaa kaikkiin kyseeseen tuleviin elintarvikkeisiin. 3.2.2. Ehdotuksessa yksilöidään ne yhteismarkkinoiden säännösten mukaiset komiteat, joiden vastuualueeseen viini kuuluu mukaanlukien kuohuviinit, väkevät viinit ja helmeilevät viinit sekä osittain käynyt rypälemehu, alkoholijuomat ja maustetut viinit. TSK:n mielestä kyseiset komiteat soveltuvat huonosti uuden lähestymistavan edellyttämän kuluttajansuojan toteuttamiseen, ja viittaa aikaisempiin elintarvikelainsäädäntöä koskeviin lausuntoihinsa, joissa todettiin, että pysyviin komiteoihin pohjaavaan menettelyyn tulisi aina ennen päätöksiä liittyä elintarvikealan neuvoa-antavassa komiteassa edustettuina olevien talous- ja yhteiskuntaelämän eri tahojen kuuleminen (). 3.2.3. Direktiivin 79/112/ETY 17 artiklassa säädetty menettely ottaa sitäpaitsi käytännössä huomioon myös tarpeen välttää erityyppisten alkoholijuomien asettamista eriarvoiseen asemaan. 3.2.4. Ilmaukset "tislattu [-sta/-stä]", "pantu [-sta/stä]" jne. tarjoavat kuluttajille samat tiedot kuin sanat "valmistettu käyttäen". Em. ilmaukset saattavat olla tarkempia kuin ehdotettu sanamuoto, sillä eräät ainesosat muuntuvat käymisprosessin aikana. Bryssel, 28. toukokuuta 1997. Talous- ja sosiaalikomitean puheenjohtaja Tom JENKINS () EYVL C 106, 4.4.1997, s. 5 () EYVL C 295, 7.10.1996. () Vrt. TSK:n lausunto uuttamisliuottimista (EYVL C 66, 3.3.1997) ja elintarvikkeiden lisäaineista (EYVL C 75, 10.3.1997).